Tímabundin opnun Fab Lab smiðjunnar á Akranesi Fab Lab smiðjan á Akranesi hefur verið lokuð frá haustinu 2013 . „ Nú hefur verið ákveðið að gera tilraun með tímabundna opnun fyrir almenning til að kanna áhuga og aðsókn . Fyrsta opnun er í dag , fimmtudaginn 30. apríl klukkan 17 - 21 , “ segir í tilkynningu . Í Fab Lab smiðjunni gefst einstaklingum og fyrirtækjum tækifæri til að prófa sig áfram og hrinda hugmyndum sínum í framkvæmd með því að hanna , móta og framleiða hluti með aðstoð stafrænnar tækni . Í smiðjunni eru tölvur sem einstaklingar hafa aðgang að en einnig er hægt að forvinna í tölvu heima en helstu forrit sem notuð eru í smiðjunni eru án endurgjalds á netinu s.s. inckape forritið . Helstu tæki í smiðjunni á Akranesi eru laserskeri og vinylskeri . Einnig er lítill timburfræsari sem aðeins þeir sem hafa kunnáttu á að nota slíkt tæki geta fengið aðgang að . Efniskaup eru á staðnum en einnig er hægt að koma með efnið með sér . Fab Lab smiðjan á Akranesi er í samvinnu við Fjölbrautaskóla Vesturlands og er til húsa í verknámshúsi skólans við Vogabraut 5 . Leiðbeinandi í Fab Lab smiðjunni á Akranesi er Þórey Jónsdóttir . Opnunartími smiðjunnar er klukkan 17 - 21 og verður eins og áður segið opið í dag .